بیرلشمیش میللتر تشکیلاتی‌نین باش کاتیبی بان کی مون اوشاق‌لارین توققوشما‌لاردان قورونماسی اوچون چاغیریش ائتدی.
بان کی مون "اوشاق‌لار و سلاحلی توققوشما‌لار" باره‌ده حاضیرلادیغی حسابات (راپور) حاقیندا بیرلشمیش میللتر تشکیلاتی‌نین ایجلاسیندا چیخیش ائده‌رک دیییب کی، قلوبال سویه‌ده تهلوکه‌سیزلییه دایر منظره ماراقلی شکیلده دییشمکده داوام ائدیر، لاکین بیر حقیقت دییشمیر: اوشاق‌لار هله ده ساواشلاردا ان چوخ ضرر گؤرورلر.
توققوشما‌لاردا اوشاق‌لارین بیرباشا هدف گؤتورولدوک‌لرینی، ایشگنجه‌لره معروض قالدیق‌لارینی، علیل اولدوق‌لارینی، حبس ائدیلدیک‌لرینی، آجلیغا محکوم اولدوق‌لارینی و اؤلدورولدوک‌لرینی وورغولایان باش کاتیب اونو دا بیلدیریب کی، اونلارین ائولری و مکتب‌لری محو ائدیلدی.عراق، نیجریه، سوما‌لی، جنوبی سودان، سوریه و یمن کیمی اؤلکه‌لرده اوشاق‌لار "گئرچک جهنم آجی‌سی"چکیرلر. بو اینسان‌لارین ائولرین‌دن دیدرگین ائدیلمه‌سی‌نین اساس سبب‌لرینه درحال جاواب وئرمه‌لییک و همین زاماندا بو جدی بحرانلا اوزلشمک مجبوریتینده‌یک.
باش کاتیب همچنین 19 سپتامبردا آمریکانین نیویورک شهرینده قاچقین و گؤچمن پروبلئمیله علاقه‌لی اولا‌راق حقیقی معنادا قلوبال بیر موذاکیره ایمکانی تامین ائدیله جگینی بیل‌دیره‌رک، بوتون حکومت‌لری، اوشاق‌لارین قورونماسی‌نین دقت مرکزینده ساخانیلا‌جاق توپلانتی‌ دوشونجه و تعهدلرله ایشتیراک ائتمه‌لرینی ایسته‌دی.
